b"\n_START_ARTICLE_\nCasa a la pla\xc3\xa7a de Baix, 11\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa de planta rectangular situada a la Pla\xc3\xa7a de Baix de Santa Pau. Va ser bastida amb carreus ben treballats en les portes i finestres, i grollers a la resta de l'edifici. Disposa de planta baixa (amb dos portes d'acc\xc3\xa9s, una amb llinda de fusta i l'altre de pedra) i dos pisos superiors. Cal destacar la finestra esquerra del primer pis, decorada amb motius d'estil g\xc3\xb2tic, que porta inscrita la data de fundaci\xc3\xb3 de la casa: 1582.\n_START_SECTION_\nHist\xc3\xb2ria\n_START_PARAGRAPH_\nLa vila de Santa Pau deu la gran empenta constructiva als seus barons. A finals de l'\xc3\xa8poca feudal es va bastir tot el reducte fortificat: muralles, castell, pla\xc3\xa7a porticada o firal dels bous i grans casals. Poc despr\xc3\xa9s es va bastir la Vila Nova, fora muralles, al vol de la Pla\xc3\xa7a de Baix; cal destacar els casals de Can Daniel i Can Cortada. Al segle XVIII es constru\xc3\xafren les cases del carrer del Pont i les del carrer de Sant Roc. En el segle passat s'edificaren les cases del Carrer Major."